CELEX: C2004/118/78
Language: el
Date: 2004-04-30 00:00:00
Title: Απόφαση του Πρωτοδικείου, της 28ης Απριλίου 2004, στις συνεκδικασθείσες υποθέσεις T-124/02 και T-156/02, The Sunrider Corp. κατά Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (ΓΕΕΑ) («Κοινοτικό σήμα — Κανονισμοί (EK) αριθ. 40/94 και (ΕΚ) αριθ. 2868/95 — Έξοδα διαδικασίας ανακοπής — Μερική ανάκληση της αιτήσεως καταχωρίσεως σήματος — Ανάκληση της ανακοπής — Επιστροφή του τέλους προσφυγής — Υποχρέωση αιτιολογήσεως»)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/37
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 28ης Απριλίου 2004
   στις συνεκδικασθείσες υποθέσεις T-124/02 και T-156/02, The Sunrider Corp. κατά Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (ΓΕΕΑ) (1)
   
   («Κοινοτικό σήμα - Κανονισμοί (EK) αριθ. 40/94 και (ΕΚ) αριθ. 2868/95 - Έξοδα διαδικασίας ανακοπής - Μερική ανάκληση της αιτήσεως καταχωρίσεως σήματος - Ανάκληση της ανακοπής - Επιστροφή του τέλους προσφυγής - Υποχρέωση αιτιολογήσεως»)
   (2004/C 118/78)
   Γλώσσα διαδικασίας: η γερμανική
   Στις συνεκδικασθείσες υποθέσεις T-124/02 και T-156/02, The Sunrider Corp., με έδρα το Torrance, Καλιφόρνια (Ηνωμένες Πολιτείες της Αμερικής), εκπροσωπούμενη από τον A. Kockläuner, κατά Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (εκπρόσωπος: G. Schneider), με λοιπούς διαδίκους κατά τη διαδικασία ενώπιον του τμήματος προσφυγών του Γραφείου εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα), τις Vitakraft-Werke Wührmann & Sohn, με έδρα τη Βρέμη (Γερ-μανία), στην υπόθεση Τ-124/02, και Friesland Brands BV, με έδρα το Leeuwarden (Κάτω Χώρες), στην υπόθεση T-156/02, με αντικείμενο τις προσφυγές που ασκήθηκαν, στην υπόθεση T-124/02, κατά της αποφάσεως του δευτέρου τμήματος προσφυγών του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) της 17ης Ιανουαρίου 2002 (υπόθεση R-386/2000-2), σχετικά με διαδικασία ανακοπής μεταξύ της Vitakraft-Werke και Wührmann & Sohn και της The Sunrider Corp., και, στην υπόθεση T-156/02, κατά της αποφάσεως του πρώτου τμήματος προσφυγών του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) της 21ης Φεβρουαρίου 2002 (υπόθεση R-34/2000-1), σχετικά με διαδικασία ανακοπής μεταξύ της Friesland Brands BV και της The Sunrider Corp, το Πρωτοδικείο (δεύτερο τμήμα), συγκείμενο από τους N.J. Forwood, πρόεδρο, και τους J. Pirrung και Α.W.H. Meij, δικαστές, γραμματέας: B. Pastor (βοηθός γραμματέας), εξέδωσε στις 28 Απριλίου 2004 απόφαση με το εξής διατακτικό:
   
               1.
            
            
               Απορρίπτει τις προσφυγές.
            
         
               2.
            
            
               Καταδικάζει την προσφεύγουσα στα δικαστικά έξοδα.
            
         
      (1)  ΕΕ C 156 της 29.6.2002.